|  |  |
| --- | --- |
| UNIVERZITET U TUZLI  FILOZOFSKI FAKULTET |  |

**FILOZOFSKI FAKULTET**

**Odsjek: Historija**

**TREĆI CIKLUS STUDIJA - DOKTORSKI STUDIJ**

***Naučna oblast: Historija – Stari vijek***

**STUDIJSKI PROGRAM**

***Prostor današnje Bosne i Hercegovine***

***u vrijeme Rimske uprave***

Tuzla, februar 2019.

**Opće informacije o studijskom programu**

|  |
| --- |
| * 1. Naziv Studijskog programa |
| *Prostor današnje Bosne i Hercegovine u vrijeme rimske uprave* |
| * 1. Nositelj studijskog programa |
| *Filozofski fakultet Univerziteta u Tuzli: Odsjek za historiju* |
| * 1. Vrsta studijskog programa |
| *Treći ciklus studija – Doktorski studij* |
| * 1. Način izvođenja nastave na studijskom programu |
| *Redovni, vanredni ili studij učenjem na daljinu, ili kombinovanjem ova tri načina studiranja.* |
| * 1. Akademski i stručni naziv nakon završetka studija |
| *Doktor društvenih nauka iz područja historije* |
| * 1. Naučna oblast: |
| *Historija – Stari vijek* |

1. ***Naziv studijskog programa, studijske oblasti, usmjerenja***

Studijski program: *Prostor današnje Bosne i Hercegovine u vrijeme rimske uprave*

Naučna oblast, usmjerenje: *Historija – Stari vijek*

1. ***Način realizacije studijskog programa***

Nosilac studijskog programa *Prostor današnje Bosne i Hercegovine u vrijeme rimske uprave* je Odsjek za historiju Filozofskog fakulteta u Tuzli.

Treći cilus studija (Doktorski studij) se se izvodi po studijskim godinama i semestrima, a traje tri studijske godine, odnosno šest semestara. Obim doktorskog studija vrednuje se sa 180 ECTS bodova. U jednoj studijskoj godini obim studijskog programa iznosi 60 ECTS bodova, odnosno 30 ECTS bodova u jednom semestru.

Studijski program se realizira kroz nastavu, naučnoistraživački rad, izradu i odbranu doktorske disertacije. Nastavni proces se izvodi kroz predavanja, seminare (pristupne radove), konsultacije.

Nastavnik na trećem ciklusu studija može biti redovni ili vanredni profesor, odnosno docent koji, kao autor ima najmanje jedan naučni rad iz oblasti na kojoj izvodi nastavu, objavljen u časopisu indeksiranom u međunarodnim naučnim bibliografskim bazama (CC, SCI, SCIE, SSCI, AHCI, ERIH, ECON LIT, MathSciNet (Mathematical Reviews).

Po ukazanoj potrebi, nastavnik u nastavi trećeg ciklusa studija može biti redovni/vanredni profesor, odnosno docent koji kao autor ima najmanje tri naučna rada iz oblasti na kojoj izvodi nastavu, objavljena u drugom/im relevantnom/im časopisu/ima.

Odluku o načinu izvođenja nastave koja će se organizovati donosi Vijeće studija.

U prvom semestru student sluša tri obavezna predmeta. Položeni predmeti donose mu po 7 (ECTS) bodova, što ukupno iznosi 21 (ECTS) bodova. Kroz naučnoistraživačke aktivnosti student treba ostvariti još 9 (ECTS) bodova. Bodovi koji se ostvaruju po osnovu slušanja i polaganja nastavnih predmeta iz nastavnog plana i programa evidentiraju se upisom ECTS bodova i ocjena u prijavu i indeks od strane predmetnih nastavnika. Devet (9) ECTS bodova koje student ostvaruje po osnovu samostalnog istraživačkog projekta, evidentira u prijavu i indeks profesor kod koga je samostalni istraživački projekat rađen. U konačnom zbiru student treba da ostvari 30 (ECTS) bodova. U toku prvog semestra student može da se opredijeli za potencijalnog mentora (supervizora).

U drugom semestru student sluša jedan obavezni i dva izborna predmeta, koji nose po 7 (ECTS) bodova, što ukupno iznosi 21 (ECTS) bodova. Izborni predmeti se biraju sa liste izbornih predmeta uz saglasnost potencijalnog mentora (supervizora). U drugom semestru student je obavezan da uradi nacrt istraživanja doktorske disertacije što mu donosi još 9 (ECTS) bodova, a isti (nacrt) odobrava potencijalni mentor. U konačnom zbiru student treba da ostvari 30 bodova. Bodovi koji se ostvaruju po osnovu slušanja i polaganja nastavnih predmeta iz nastavnog plana i programa evidentiraju se upisom ECTS bodova i ocjena u prijavu i indeks od strane predmetnih nastavnika. Devet (9) ECTS bodova koje student ostvaruje po osnovu izrađenog projekta (nacrta) doktorske disertacije, na osnovu izjave potencijalnog mentora (supervizora), unose se u prijavu i indeks i iste potpisuje potencijalni mentor.

U toku trećeg semestra studija student prijavljuje prijedlog teme doktorske disertacije (projekta). Kandidat pokreće postupak prihvatanja teme doktorske disertacije podnošenjem prijave Vijeću studija. Prijava sadrži:

* opšte podatke o kandidatu, biografiju i popis radova kandidata,
* naslov predložene teme,
* podatke o predloženom mentoru i njegovim kompetencijama,
* obrazloženje teme i očekivani izvorni naučni doprinos predloženog istraživanja,
* izjavu da nije prijavio doktorski rad sa istovjetnom i sličnom temom na drugom studiju Univerziteta, odnosno na drugom Univerzitetu.

Vijeće doktorskog studija imenuje komisiju od 3 ili 5 članova od kojih je većina iz naučne oblasti iz koje je predložena tema. Jedan od članova komisije, u pravilu je sa drugog univerziteta. Komisija razmatra prihvatljivost prijedloga teme i određuje nastavnika (supervizora) koji je potencijalni mentor, koji će usmjeravati studenta kod pripreme projekta doktorske disertacije. Komisija sačinjava izvještaj o ocjeni predložene teme i dostavlja ga na usvajanje Vijeću doktorskog studija.

U trećem semestru na osnovu Izvještaja komisije o ocjeni projekta (predložene teme) doktorske disertacije u prijavu i indeks unosi se 20 ECTS bodova koje potpisuje mentor. Deset (10) ECTS bodova upisuje mentor u indeks i prijavu:

1. Na osnovu zapisnika sa održanog predavanja rezultata samostalnog istraživačkog rada studentima drugog ciklusa studija na Univerzitetu u Tuzli ili nekom drugom javnom univerzitetu,
2. Prezentacije projekta doktorske disertacije na kongresu – konferenciji uz dokaz organizatora konferencije.

U trećem semestru student treba da ostvari 30 ECTS bodova.

U četvrtom semestru student radi na pripremi usmene odbrane projekta doktorske disertacije. Student je dužan da do početka petog (V) semestra pristupi izradi i odbrani projekta. Projekt se brani pred komisijom od 3 ili 5 članova od kojih je većina iz oblasti iz koje je predložena tema. Odbrana projekta je javna. Odbrana projekta se može organizovati i putem video konferencije ukoliko član(ovi) komisije sa drugog univerziteta ima(ju) prebivalište/boravište izvan Tuzlanskog kantona, a što komisija unosi u zapisnik sa odbrane projekta. Komisija sačinjava izvještaj o odbrani projekta i dostavlja ga Vijeću studija. Na osnovu pozitivnog izvještaja komisije i odluke Vijeća studija, student može prijaviti temu doktorske disertacije. Studentu se u četvrtom semestru, na osnovu zapisnika sa javne odbrane projekta doktorske disertacije, u prijavu i indeks unosi 20 ECTS bodova koje potpisuje mentor. Deset (10) ECTS bodova studentu u prijavu i indeks upisuje mentor, na osnovu izvještaja mentora o aktivnostima kandidata na doktorskom radu. U četvrtom semestru student treba da ostvari 30 (ECTS) bodova.

U petom semestru 15 (ECTS) bodova na osnovu izvještaja mentora unose se u prijavu i indeks i potpisuje mentor. 15 (ECTS) bodova uz dokaz o učešću, odnosno prihvatanju rada na naučnoj konferenciji, ili uz dokaz da je rad objavljen ili prihvaćen za objavu u referentnom časopisu, u prijavu i indeks studenta, upisuje mentor. U petom semestru student treba da ostvari 30 (ECTS) bodova.

U šestom semestru student pristupa javnoj odbrani doktorskog rada, na osnovu čega ostvaruje 30 ECTS bodova, koje u prijavu i indeks unosi komisija pred kojom je branjena doktorska disertacija. U šestom semestru student treba da ostvari 30 (ECTS) bodova.

Polaznici sa zvanjem magistra nauka oslobođeni su obaveze realiziranja samostalnog istraživačkog projekta u prvom semestru, a 9 ECTS bodova dobijaju na temelju dokumeta iz kojeg se vidi da su odbranili magistarski naučni rad (prije uvođenja Bolonjskog sistema trociklučnog studija). Devet (9) ECTS bodova u prijavu i indeks upisuje potencijalni mentor.

1. ***Uslovi upisa na studijski program***

Pravo upisa na doktorski studij: *Prostor današnje Bosne i Hercegovine u vrijeme rimske uprave* imaju kandidati koji su nakon postdiplomskog (jednogodišnjeg ili dvogodišnjeg) naučnog magistarskog studija stekli diplomu magistra nauka iz oblasti historije (prije uvođenja Bolonjskog sistema trociklučnog studija), te kandidati koji su nakon drugog ciklusa studija stekli diplomu magistra historije, odnosno ostvarili 300 ECTS bodova tokom prvog i drugog ciklusa studija.

Pravo direktnog upisa imaju kandidati koji su kroz prethodni studij ostvarili prosjek ocjena 8,00 ili više. Kandidati koji imaju prosjek ocjena manji od 8,00 mogu se upisati na temelju dvije prethodno pribavljene preporuke uglednih naučnika iz naučne oblasti koja tretira doktorski studij. Kandidati sa prosjekom ocjena manjim od 7,00 ne mogu se upisati na doktorski studij.

Upis na studij vrši se na osnovu javnog konkursa kojeg raspisuje i njegov sadržaj utvrđuje Senat Univerziteta u Tuzli, a na prijedlog Naučno-nastavnog vijeća Filozofskog fakulteta. U slučaju da se na raspisani Konkurs prijavi veći broj kandidata upis se vrši na temelju rang liste kandidata koja se formira na osnovu prosječne ocjene ostvarene na prethodnom ciklusu studija.

1. ***Način priznavanja rezultata, odnosno broja ECTS bodova kandidatima, ostvarenih tokom sticanja odgovarajućih zvanja na prethodnim završenim ciklusima studija***

Kandidatu koji je završio postiplomski studij u trajanju od dvije godine (četiri semestra) i stekao zvanje magistra nauka (mr.sc.) iz područja historije, a koje je kompatibilno sa predmetnim doktorskim studijem priznaje se 60 ECTS bodova. Njegov status, odnosno prava i obaveze u nastavku studija, utvrđuje Naučno-nastavno vijeće Filozofskog fakulteta Univerziteta u Tuzli posebnim aktom. Preostalih 120 (ECTS) bodova kandidat treba ostvariti u skladu sa Pravilnikom o trećem ciklusu studiranja-doktorskom studiju na Univerzitetu u Tuzli.

Kandidat koji je završio postiplomski studij u trajanju od jedne godine (dva semestra) i stekao zvanje magistra nauka iz područja historije upisuju se u prvu godinu (prvi semestar) doktorskog studija. Njegov status, odnosno prava i obaveze su definisani Pravilnikom o trećem ciklusu studiranja-doktorskom studiju na Univerzitetu u Tuzli.

Kandidat koji je završio drugi ciklus studija i stekao diplomu magistar historije upisuju se u prvu godinu (prvi semestar) doktorskog studija. Njegov status, odnosno prava i obaveze su definisani Pravilnikom o doktorskom studiju na Univerzitetu u Tuzli.

1. ***Uslovi upisa naredne godine studija i trajanje doktorskog studija***

Student koji u toku studijske godine ne ostvari 60 ECTS bodova, može prenijeti u narednu godinu studija 10 ECTS bodova ili najviše dva nastavna predmeta/ekvivalent drugih obaveznih oblika nastavnog procesa, ukoliko su vrjednovani i sa više od 10 ECTS bodova. Student u obnovljenoj godini studija izvršava preostale obaveze, bez obaveze ponovnog pohađanja nastave.

Doktorska disertacija vrednuje se sa 90 ECTS bodova.

Treći ciklus studija - Doktorski studij traje tri studijske godine, odnosno šest semestara i vrednuje se sa 180 ECTS bodova.Student trećeg ciklusa studija u obavezi je okončati doktorski studij i odbraniti doktorski rad u roku od šest godina, računajući od akademske godine u kojoj je upisan na studij trećeg ciklusa na Univerzitetu.

Rok se, na zahtjev kandidata može produžiti najduže za još jednu akademsku godinu, ako postoje opravdani razlozi za produženje, o čemu odluku donosi naučno-nastavno vijeće fakulteta.

1. **Prijava, ocjena i odbrana doktorske disertacije**

Prijava teme doktorske disertacije podnosi se NNV fakulteta, nakon uspješne javne odbrane projekta doktorske disertacije. Prijava sadrži:

* 1. - biografiju doktoranta,
  2. - radni naslov doktorske disertacije,
  3. - uži istraživački domen,
  4. - metodološki pristup,
  5. - ciljeve,

- detaljan pregled stanja u oblasti istraživanja u kojoj je tema definisana

- očekivane naučne rezultate.

Uz prijavu teme kandidat prilaže i dokaz da ima najmanje jedan naučni rad objavljen Univerzitetskom registru domaćih publikacija.

Na osnovu podnesene prijave NNV, NA OSNOVU PRIJEDLOGA Vijeća doktorskog studija, predlaže Senatu Univerziteta sastav komisije za ocjenu podobnosti teme doktorske disertacije i kandidata. Senat Univerziteta, uz prethodno mišljenje Vijeća grupacije imenuje komisiju. Komisija ima 3 ili 5 članova, nastavnika koji imaju naučni stepen doktora nauka od kojih je većina iz naučne oblasti iz koje se prijavljuje tema. Jedan od članova komisije, u pravilu je sa drugog univerziteta. Jedan od predloženih članova komisije je i potencijalni mentor.

Mentor se određuje iz reda vanrednih i redovnih profesora, članova akademije nauka, te osoba u zvanju profesor emeritus iz uže naučne oblasti doktorske disertacije.

Mentor na trećem ciklusu studija kao autor mora imati najmanje jedan naučni rad iz oblasti iz koje je mentor, objavljen u časopisima indeksiranim u međunarodnim naučnim bibliografskim bazama (CC, SCIE, SSCI, AHCI,ERIH, ECON LIT, MathSciNet (Mathematical Reviews). Po ukazanoj potrebi mentor može biti redovni/vanredni profesor koji kao autor ima najmanje tri naučna rada iz oblasti na kojoj je mentor, objavljena u drugim relevantnim časopisima. Mentor za izradu doktorske disertacije dužan je da pomaže studentu pri izboru metoda naučno-istraživačkog rada, literature, pripremi strukture rada, kao i da mu pruža drugu stručnu pomoć. Mentor koji je preuzeo mentorstvo prije odlaska u penziju, ima pravo dovesti to mentorstvo do kraja.

Komisija za ocjenu podobnosti teme i kandidata doktorske disertacije podnosi NNV izvještaj o podobnosti teme i kandidata. NNV, na osnovu mišljenja Vijeća doktorskog studija utvrđuje prijedlog za usvajanje izvještaja i predlaže mentora.

Na osnovu prijedloga Vijeća doktorskog studija i NNV te prethodnog mišljenja Vijeća gupacije, Senat usvaja izvještaj o podobnosti teme i kandidata doktorske disertacije.

Nakon usvajanja Izvještaja, uz prethodnu saglasnost Senata, NNV imenuje mentora za izradu doktorske disertacije.

Doktorant je dužan dostaviti radnu verziju neuvezane doktorske disertacije u četiri primjerka sekretaru Vijeća.

Uz disertaciju doktorant prilaže saglasnost mentora da se rad stavi u proceduru ocjene, kao i dokaz da je objavio ili da mu je prihvaćen najmanje jedan naučni rad iz oblasti teme doktorske disertacije kao uslov da može pristupiti odbrani doktorske disertacije.

Relevantnim radom smatra se rad objavljen u međunarodnim časopisima indeksiranim u međunarodnim bibliografskim bazama.

NNV na osnovu mišljenja Vijeća doktorskog studija utvrđuje prijedlog komisije za ocjenu doktorske disertacije od 3 ili 5 članova od kojih je većina iz oblasti doktorske disertacije. Jedan od članova komisije, u pravilu je sa drugog univerziteta. Senat Univerziteta, uz prethodno mišljenje Vijeća grupacije imenuje komisiju za ocjenu doktorske disertacije.

Komisija za ocjenu doktorske disertacije, nakon što rad pregleda, podnosi NNV preko Vijeća doktorskog studija pismeni izvještaj u roku koji ne može biti duži od 60 dana od dana imenovanja komisije. Komisija za ocjenu doktorske disertacije obavezna je u izvještaju navesti da je kandidat u toku doktorskog studija, iz oblasti teme doktorske disertacije, objavio ili da mu je prihvaćen najmanje jedan naučni rad u publikaciji utvrđenoj Pravilnikom o trećem ciklusu studija (član 33, stav 3 i 4).

U Izvještaju komisija će predložiti da se doktorska disertacija prihvati, odbije ili vrati na dopunu, odnosno izmjenu. Ukoliko se doktorska disertacija vrati na dopunu, odnosno izmjenu, doktorant je dužan postupiti po odluci NNV u roku od šest mjeseci od dana prijema odluke.

U slučaju da NNV vrati doktorsku disertaciju na dopunu, odnosno izmjenu, a doktorant u roku od šest mjeseci od dana prijema obavještenja o takvoj odluci ne postupi po primjedbama i sugestijama i ne dostavi dopunjenu doktorsku disertaciju, NNV donosi odluku da je kandidat odustao od studija.

U slučaju da NNV odbije doktorsku disertaciju, kandidat gubi status studenta doktorskog studija, a prijavljena tema se registrira kao odbijena. Odbijenu temu doktorske disertacije kandidat ne može ponovo prijaviti.

Nakon prihvatanja Izvještaja komisije o ocjeni doktorske disertacije, Senat Univerziteta, uz prethodno mišljenje Vijeća grupacije donosi odluku o imenovanju komisije za odbranu doktorske disertacije

Jedan od članova komisije, u pravilu je sa drugog univerziteta. Senat Univerziteta utvrđuje mjesto, dan i sat odbrane doktorske disertacije. Javna odbrana se organizuje u roku koji ne može biti kraći od 30 dana od dana imenovanja komisije. Komisija ima 3 ili 5 čalnaova, od kojih je većina članova komisije koja je pregledala doktorsku disertaciju i iz naučne oblasti iz koje se brani doktorska disertacija. O javnoj odbrani doktorske disertacije, Sekretarijat Univerziteta obavještava javnost preko svoje oglasne table, oglasne table Fakulteta i WEB stranice Univerziteta. Obavještenje o javnoj odbrani sadrži: ime i prezime doktoranta, naziv doktorske disertacije, mjesto i vrijeme odbrane disertacije, sažetak doktorske disertacije.

Javna odbrana doktorske disertacije pred komisijom ima sljedeći tok:

Predsjednik komisije iznosi podatke i informacije o doktorantu, podatke o njegovim naučnim i stručnim radovima kao i podatke o ispunjavanju uvjeta za odbranu doktorske disertacije.

Mentor daje kratki prikaz rada i čita izvod iz izvještaja komisije za ocjenu disertacije na osnovu čega je Senat prihvatio doktorsku disertaciju.

Doktorant iznosi kraći rezime, rezultate i zaključke do kojih je došao, a nakon čega članovi komisije postavljaju pitanja.

Komisija za odbranu doktorske disertacije, nakon provedenog postupka, donosi odluku da li je doktorant odbranio ili nije odbranio doktorsku disertaciju.

Predsjednik komisije saopštava odluku i javno proglašava rezultate odbrane.

O toku javne odbrane doktorske disertacije vodi se zapisnik koji potpisuju članovi komisije i zapisničar. Sastavni dio zapisnika su pitanja postavljena doktorantu tokom odbrane disertacije.

Doktorska disertacija je javna i može se objaviti nakon odbrane.

Nakon uspješne odbrane doktorske disertacije kandidat je dužan u roku od mjesec dana uvezati rad i predati u dovoljnom broju uvezanih primjeraka doktorske disertacije. Po jedan primjerak rada pripada: Narodnoj i univerzitetskoj biblioteci u Tuzli, fakultetskoj biblioteci, članovima komisije, Sekretarijatu Organizatora studija, odnosno Univerziteta, po jedan primjerak ostalim ustanovama shodno Zakonu o bibliotečkoj djelatnosti.

Prije koričenja disertacije, kandidatu se, u potrebnom broju primjeraka dostavlja odluka o odbrani disertacije. Odluka se u pravilu uvezuje ispred sadržaja.

Diplomu doktora društvenih nauka iz područja historije stiče student koji je položio sve ispite utvrđene nastavnim programom doktorskog studija i odbranio doktorsku disertaciju na način propisan Statutom Univerziteta i Pravilnikom.

Uz diplomu se izdaje i dodatak diplomi koji sadrži detaljan uvid u nivo, prirodu, sadržaj, sistem i pravila studiranja i postignute rezultate tokom studija.

***7.Nastavni plan studijskog programa, sa pregledom obaveznih i izbornih nastavnih predmeta po godinama studija, sa brojem sati potrebnih za realizaciju nastavnog plana i pripadajućim brojem ECTS bodova***

***7.1. Obavezni predmeti***

|  |  |  |  |  |
| --- | --- | --- | --- | --- |
| **R.br.** | **Naziv predmeta** | **Semestar** | **Broj sati** | **ECTS** |
| sv 01 | Metodologija naučnoistraživačkog rada | I | 30/120 | 7 |
| sv 02 | Historija rimske civilizacije | I | 30/120 | 7 |
| sv 03 | Rimska uprava na tlu današnje Bosne i Hercegovine | I | 30/120 | 7 |
| sv 04 | Naselja i komunikacije na bosanskohercegovačkim prostorima u rimsko doba | II | 30/120 | 7 |

|  |  |  |  |  |
| --- | --- | --- | --- | --- |
|  |  |  |  |  |

Na svim obaveznim predmetima izvodi se 30 sati predavanja i 120 sati samostalnog rada studenta.

***7.2. Izborni predmeti***

|  |  |  |  |  |
| --- | --- | --- | --- | --- |
| **R.br.** | **Naziv predmeta** | **Semestar** | **Broj sati** | **ECTS** |
| sv 05 | Privreda na bosanskohercegovačkim prostorima u rimsko doba | II | 30/120 | 7 |
| sv 06 | Društvo i društveni odnosi antičkog doba | II | 30/120 | 7 |
| sv 07 | Etnostruktur stanovništva | II | 30/120 | 7 |
| sv 08 | Kulturna baština iz rimskog doba na bosanskohercegovačkim prostorima | II | 30/120 | 7 |
| sv 09 | Antički latiniteti na spomenicima (u Bosni i Hercegovini) | II | 30/120 | 7 |

Polaznik bira dva od ponuđenih pet izbornih predmeta. Svaki izborni predmet donosi 7 ECTS bodova.

***8.Način provjere znanja studenata, odnosno način izvršavanja obaveza utvrđenih studijskim* programom**

Provjeru znanja i izvršenja obaveza studenata predviđenih studijskim programom vrši predmetni nastavnik, a na način predviđen silabusom za određeni predmet.

***9.Akademska titula, odnosno naučno zvanje koje se stiče završetkom doktorskog***

***studija***

Sa završetkom doktorskog studija student stiče naučno zvanje: Doktor društvenih nauka, naučno polje historija.

Uz diplomu se izdaje i dodatak diplomi, a radi detaljnijeg uvida u nivo, prirodu, sadržaj, sistem i pravila studiranja, te postignute rezultate tokom studija.

***10.Kompetencije i vještine koje se stiču završetkom doktorskog studija***

Student koji završi treći ciklus studija-doktorski studij stiče kompetencije za samostalan i timski naučnoistraživački rad iz područja društvenih nauka, naučno polje historija. Ujedno, isti (student) stiče formalne i, još važnije, funkcionalne uslove za rad u različitim naučnim i visokoškolskim ustanovama, ali i u raznim drugim djelatnostima u kulturi, privredi, javnoj upravi, privatnom sektoru i dr.

Osim toga, po završetku studija student će biti osposobljen da:

* sistematično razumije područje studija i da vlada vještinama i metodama istraživačkog rada u vezi sa zadatim područjem;
* definiše studijski projekat istraživanja, a zatim provede istraživanje u skladu sa metodologijom naučno-istraživačkog rada u oblasti historijske nauke;
* originalnim istraživanjem da vlastiti naučni doprinos koji proširuje granice spoznaje u datoj oblasti;
* izvrši kritičku analizu, vrednuje i sintetizuje nova saznanja;
* komunicira sa kolegama, širom naučnom zajednicom i društvom, u vezi sa svojim područjem stručnog i naučnog znanja:
* nastavi naučna istraživanja, te da bude pokretač i nosilac društvenog napretka zasnovanog na znanju.
* sposobnost stvaranja i prezentiranja validnih i vjerodostojnih sudova o kompleksnim temama u okvirima relevantne društvene, znanstvene i etičke odgovornosti,
* sposobnost uključivanja u sistem obrazovnog i naučno-istraživačkog rada u sistemu visokog obrazovanja.

***11. Lista nastavnika koji izvode nastavu na doktorskom studiju***

|  |  |
| --- | --- |
| ***Nastavnik*** | ***Predmet*** |
| Prof. dr. sc. Enver Imamović, emeritus  dr. sc. Mersiha Imamović, docent | Metodologija naučnoistraživačkog rada |
| Prof. dr Bruna Kuntić Makvić, r. prof.  dr. sc. Mersiha Imamović, docent | Historija rimske civilizacije |
| Prof. dr. Enver Imamović, emeritus | Rimska uprava na tlu današnje Bosne i Hercegovine |
| Prof. dr Salmedin Mesihović, vn. prof.  Prof. dr. Enver Imamović, emeritus | Naselja i komunikacije na bosanskohercegovačkim prostorima u rimsko dobaim |
| Prof. dr Salmedin Mesihović, vn. prof.  Dr. sc. Amra Šačić Beća, docent | Privreda na bosanskohercegovačkim prostorima u rimsko doba |
| Dr. sc. Mersiha Imamović, docent | Društvo i društveni odnosi antičkog doba |
| Prof. dr Salih Kulenović, emeritus | Etnostruktura stanovništva |
| Prof. dr Midhat Kozličić, red. prof.  Dr.sc. Amra Šečić, docent | Kulturna baština iz rimskog doba na bosanskohercegovačkim prostorima |
| Dr. sc. Amra Šačić Beća, docent  Dr. sc. Mersiha Imamović, docent | Antički latiniteti na spomenicima (u Bosni i Hercegovini) |
|  |  |

***11. Nastavni programi predmeta (kratak opis predmeta)***

|  |  |  |  |
| --- | --- | --- | --- |
| **Naziv predmeta: Metodologija naučnoistraživačkog rada** | | | ECTS |
| **7** |
| Ukupan broj sati u semestru: 30 P + 0 V | | | |
| Semestar: 1 | Predavanja: 2 | Vježbe (A+L) : 0 | |
| **Cilj kolegija:**  Ovladati osnovnim teorijskim konceptima istraživanja, razumijevanja i prezentovanja starovjekovne prošlosti na bosanskohercegovačkim prostorima | | | |
| **Sadržaj / struktura predmeta:**  Uvod u metodologiju naučno-istraživačkog rada; Relevantne značajke o nauci, naučnoj djelatnosti i istraživanju,  Klasifikacija nauke i naučne kategorije; Naučna, naučnostručna i stručna djela; Pojam i vrste naučnih djela; Metodologija naučnog istraživanja; Pojam i klasifikacija naučnih metoda; Metoda komparativne analize; Istraživanje i pregled literature; Postavljanje hipoteze i njena provjera; Tehnolologija naučnog istraživanja; Pisanje istraživačkog projekta; Pisanje teksta i tehnička obrada rada; Tumačenje podataka, naučno zaključivanje i sinteza, klasificiranje, prezentiranje i analiza podataka; Pisanje izvještaja – akademski standardi. | | | |
| **Literatura:**  - Šamić, Midhat: Kako nastaje naučno djelo, Sarajevo 1991.  - Gros, Mirjana: Historijska znanost, Zagreb 1980.  - Filipović, Muhamed: Metodologija znanosti i znanstvenog rada, Sarajevo 2004.  - Popović, Vladislav, Metodologija arheoloških istraživanja, Beograd 1988.  - Habermans, Jirgen: Saznanje i interes, Beograd, 1975.  - Termiz, Dževad: Metodologija društvenih nauka, Lukavac 2009.  - Mesihović, Nijaz: Uvod u metodologiju društvenih nauka, Sarajevo 2003.  - Vujević, Miroslav: Uvođenje u znanstveni rad u području društvenih znanosti, Zagreb 1990.  - Djilji, Djan Antonio: Kako se istražuje, Školska knjiga Zagreb 1974.  - Ilić, Miloš: Naučno istraživanje. Opšta metodologija, Beograd 1994. | | | |

|  |  |  |  |
| --- | --- | --- | --- |
| **Naziv predmeta: Historija rimske civilizacije** | | | ECTS |
| **7** |
| Ukupan broj sati u semestru: 30 P + 0 V | | | |
| Semestar: 1 | Predavanja: 2 | Vježbe (A+L): 0 | |
| **Cilj kolegija:**  Osposobljavanje kandidata za istraživački rad iz historije starog vijeka kroz prizmu proučavanja i poimanja rimske civilizacije. | | | |
| **Sadržaj / struktura predmeta:**  Civilizacija: pojam civilizacije, karakteristike civilizacije i klasifikacija civilizacija; Predrimske civilizacije, Nastanak rimske civilizacije, Uspon rimske civilizacije, Društveno-ekonomske karakteristike rimske civilizacije, Etničke karakteristike rimske civilizacije, Političke karakteristike rimske civilizacije, kulturne karakteristike rimske civilizacije, Širenje rimske civilizacije, Uzroci propasti i nestanka rimske civilizacije, Uzroci propasti i nestanka rimske civilizacije,Tok propadanja rimske civilizacije (I dio), Tok propadanja rimske civilizacije (II dio), Tok propadanja rimske civilizacije (III dio), Posljedice propasti rimske civilizacije. | | | |
| **Literatura:**  - N.A.Maškin, Istorija starog Rima, Beograd 1978.  - M. Rostovcev, Istorija starog sveta (Grčka i Rim), Novi sad, 1990.  - V. Pavičević, Povijest svijeta od pretka do danas, Zagreb, 1960.  - P. Grimal, Rimska civilizacija, Beograd, 1968.  - F. Chamoux, Grčka civilizacija, Beograd 1967.  - V.V. Struve-D.P. Kalistov, Stara Grčka, Sarajevo 1969.  - V.I. Avdijev, Istorija starog istoka, Beograd 1952.  - E. D. Gibon, Opadanje i propast Rimskog carstva, Beograd 2003. | | | |

|  |  |  |  |
| --- | --- | --- | --- |
| **Naziv predmeta: Rimska uprava na tlu današnje Bosne i Hercegovine** | | | ECTS |
| **7** |
| Ukupan broj sati u semestru: 30 P + 0 V | | | |
| Semestar: 1 | Predavanja: 2 | Vježbe (A+L): 0 | |
| **Cilj kolegija:**  Osposobljavanje kandidata za istraživački rad iz historije starog vijeka kroz prizmu istraživanja rimske uprave na prostoru današnje Bosne i Hercegovine. | | | |
| **Sadržaj / struktura predmeta:**  Rimsko osvajanje bosanskohercegovačkih prostora, Batonov ustanak, Uspostava rimske vlasti na tlu današnje Bosne i Hercegovine, Kolonizacija; urbanizacija; romanizacija zatečenog stanovništva, Promjene na bosanskohercegovačkim prostorima, Eksploatacija privrednih dobara, Privredni procvat krajem II i na početku III stoljeća, Privredna stagnacija u vrijeme dominata, Društvo i društveni odnosi u vrijeme rimske uprave, Širenje rimske civilacije na tlu današnje Bosne i Hercegovine, Širenje rimske civilacije na tlu današnje Bosne i Hercegovine, Refleksije krize Carstva na bosanskohercegovačke prostore, Barbarsko osvajanje bosanskohercegovačkih prostora, Kraj rimske uprave na tlu današnje Bosne i Hercegovine. | | | |
| **Literatura:**  - N.A.Maškin, Istorija starog Rima, Beograd 1978.  - M. Rostovcev, Istorija starog sveta (Grčka i Rim), Novi sad 1990.  - Grupa autora, Kulturna istorija Bosne i Hercegovine, Sarajevo 1984.  - I. Bojanovski, Bosna i Hercegovina u antičko doba, Sarajevo 1988.  - E. Imamović, Antički kultni i votivni spomenici na području Bosne i Hercegovine, Sarajevo 1977.  - B. Omerčević, Bosna i Hercegovina u vrijeme kasne antike, Tuzla 2010. | | | |

|  |  |  |  |
| --- | --- | --- | --- |
| **Naziv predmeta: Antički latiniteti na spomenicima (u Bosni i Hercegovini)** | | | ECTS |
| **7** |
| Ukupan broj sati u semestru: 30 P + 0 V | | | |
| Semestar: 2 | Predavanja: 2 | Vježbe (A+L): 0 | |
| **Cilj kolegija:**  Spoznati temeljne latinsko-historijske jezične pojmove antičkog latiniteta u današnjoj BiH. | | | |
| **Sadržaj / struktura predmeta:**  Uvod u antički latinitet, posebno na tlu Bosne i Hercegovine; Vocabularium scripturae latinae, Spomenici na antičkom latinitetu, Rimsko osvajanje današnje Bosne i Hercegovine, Antički latinitet na spomenicima u vremenu uspostavljanja rimske vlasti u Bosni i Hercegovini, Latinska romanizacija bosanskohercgovačkih prostora, Skraćenice antičkog latiniteta na epigrafskim spomenicima, Latinske skraćenice u starom vijeku (Rimska epoha) a) Notae iuris, b) Notae tironianae, c) Rimske brojke; Latinitet u arhitekturi i graditeljstvu u Bosni i Hercegovini u vrijeme antike; Latinitet na spomenicima rimske arhitekture i graditeljstva: Domavija, Ilidža kod Sarajeva, područje Blagaja, vila u Mogorjelu, Lisičići kod Konjica, Višići itd.; Arhitektura nadgrobnih spomenika na latinitetu kasnoantičkog doba; Prijevodi sa spomenika pisanim antičkim latinitetom (izbor), Bosanskohercegovačka umjetnost u doba antike pisana latinitetom Mozaici, primjenjena umjetnost (izrada zlatnog i srebrenog nakita, staklarstvo, izrada ukrasa na odjeći) – pisana antičkim latinitetom. | | | |
| **Literatura:**  - E. Imamović, Antički kultni i votivni spomenici na području Bosne i Hercegovine, Sarajevo, 1977.  - I. Balta, Latinsko-bosanski i Bosansko-latinski rječnik, Tuzla, 2000., II. izdanje, 2005.  - I. Bojanovski, Bosna i Hercegovina u antičko doba, Sarajevo 1988.  - A. Cappelli, Dizionario di abbreviature latine ed italiane, sesta edizione, Milano, 1979.  - Grupa autora, Kulturna istorija Bosne i Hercegovine, Sarajevo 1984.  - V. Paškvalin, Kršćanstvo kasne antike u zaleđu Salone i Narone, Sarajevo 2003. | | | |

|  |  |  |  |
| --- | --- | --- | --- |
| **Naziv predmeta: Privreda na bosanskohercegovačkim prostorima u rimsko doba** | | | ECTS |
| **7** |
| Ukupan broj sati u semestru: 30 P + 0 V | | | |
| Semestar: 2 | Predavanja: 2 | Vježbe (A+L): 0 | |
| **Cilj kolegija:**  -Usvojiti osnovna znanja o privredi i privređivanju na bosanskohercegovačkim prostorima u ranoj fazi  rimske uprave (od 9. god. do kraja II stoljeća)verijanske obnove,  - Osposobljavanje kandidata za istraživački rad iz historije starog vijeka kroz prizmu istraživanja,  proučavanja i poimanja privrede i privređivanja u vrijeme rimsko-gotske uprave. | | | |
| **Sadržaj / struktura predmeta:**  Stanje privrede na bosanskohercegovačkim prostorima u ranoj fazi rimske uprave (od 9. god. do kraja II stoljeća), Privredni procvat na bosanskohercegovačkim prostorima u vrijeme Severijanske obnove (kraj II i prva polovina III stoljeća), Poljoprivreda, Stočarstvo, Zanatstvo, Rudarstvo, Trgovina, Stagnacija i odumiranje privrede na bosanskohercegovačkim prostorima, Refleksije krize i propasti Rimskog carstva na bosanskohercegovačke prostore,Obnavljanje privrede u vrijeme gotske uprave, Potpuno odumiranje privrede na bosanskohercegovačkim prostorima (kraj VI i početak VII stoljeća). | | | |
| **Literatura:**  - I. Bojanovski, Bosna i Hercegovina u antičko doba, Sarajevo 1988.  - B. Omerčević, Bosna i Hercegovina u vrijeme kasne antike, Tuzla 2010.  - E. Pašalić, Problemi ekonomskog razvitka u unutrašnjosti rimske provincije Dalmacije, CBI, Sarajevo V/1967.  - E. Imamović, Eksploatacija zlata i srebra u rimskoj provinciji Dalmaciji, Godišnjak, DI BiH, Sarajevo 1974.  - A. Škegro, Gospodarstvo rimske provincije Dalmacije, Zagreb 1999.  - E. Imamović, Srebrenica i okolica u rimsko doba, ČIG, Tuzla XVII/2002.  - I. Bojanovski, Stari Majdan - O rimskom rudarstvu i metalurgiji u sjeverozapadnoj Bosni, Zbornik AD BiH, Sarajevo  I/1983.  - Arheloški leksikon Bosne i Hercegovine, tom I-III, Sarajevo 1988. | | | |

|  |  |  |  |
| --- | --- | --- | --- |
| **Naziv predmeta:**  **Antička naselja i komunikacije na bosanskohercegovačkim prostorima u rimsko doba** | | | ECTS |
| **7** |
| Ukupan broj sati u semestru: 30 P + 0 V | | | |
| Semestar: 2 | Predavanja: 2 | Vježbe (A+L): 0 | |
| **Cilj kolegija:**  Usvojiti osnovna znanja o naseljima i komunikacijama na bosanskohercegovačkim prostorima u rimsko doba, Osposobiti studente za istraživački rad iz historije starog vijeka kroz prizmu istraživanja, proučavanja i poimanja izgradnje naselja i putnih komunikacija u rimsko doba. | | | |
| **Sadržaj / struktura predmeta:**  Uvod u predmet: naselja i komunikacije u rimsko doba, Predrimska (ilirska naselja): a) gradinska, Predrimska (ilirska naselja): b) sojenička. Rimska naselja: opšte karakteristike, poljoprivredna naselja (vile rustike), rudarska naselja, naselja uz mineralna vrela, naselja uz vojne logore. Putne saobraćajnice: opšte karakteristike, magistralne saobraćajnice, vicinalne. Arhiktektura naselja, Građevinski materijali, Tehnika gradnje naselja i komunikacija. | | | |
| **Literatura:**  - Ph. Ballif, Römische Strassen in Bosnien und der Herzegovina, Wien 1893.  - G. Novak, Topografija i etnografija rimske provincije Dalmacije, Nastavni vjesnik, Zagreb 1948.  - Grupa autora, Kulturna istorija Bosne i Hercegovine, Sarajevo 1984.  - B. Omerčević, Bosna i Hercegovina u vrijeme kasne antike, Tuzla 2010.  - I. Bojanovski, Dolabelin sistem cesta u rimskoj provincji Dalmaciji, Djela ANUBiH knj. XLVII/2, Sarajevo 1974.  - I. Bojanovski, Bosna i Hercegovina u antičko doba, Sarajevo 1988.  - E. Pašalić, Antička naselja i komunikacije u Bosni i Hercegovini, Sarajevo 1960.  - E. Pašalić, Tragom rimske ceste od Mliništa preko Podrašnice do Banja Luke, GZM Sarajevo, Sveska IX, Sarajevo 1954.  - B. Gavela, Keltske migracije na Balkanu, Putevi i komunikacije na Balkanu, Beograd, 1980. | | | |

|  |  |  |  |
| --- | --- | --- | --- |
| **Naziv predmeta: Društvo i društveni odnosi antičkog doba** | | | ECTS |
| **7** |
| Ukupan broj sati u semestru: 30 P + 0 V | | | |
| Semestar: 2 | Predavanja: 2 | Vježbe (A+L): 0 | |
| **Cilj kolegija:**  Osposobiti studente za znanstveno razumjevanje složene strukture multilateralnog karaktera društva na  bosanskohercegovačkim prostorima u vrijeme antike; Osposobiti studente za prezentiranje autentičnih društveno-ekonomskih, kulturno-tradicijskih i historijskih karakteristika ukupne strukture i fizionomije antičkog društva na bosanskohercegovačkim prostorima. | | | |
| **Sadržaj / struktura predmeta:**  Uvod u sadržaj predmeta – društveni odnosi u antičko doba, Pojmovno određenje društva i društvenih odnosa u antičkom dobu, Osnovne sociološke karakteristike društva na bosanskohercegovačkim prostorima u vrijeme antike, Ekonomska sadržajnost društva bosanskohercegovačkih prostora, Društvena struktura na bosanskohercegovačkim prostorima u vrijeme antike, Starosjedioci (Iliri), Doseljenici (Italici, Grci, Egipćani, Feničani, Goti, Avari, Slaveni i drugi), Ratarsko stanovništvo; Gradsko stanovništvo, Rudari; Zanatlije; Trgovci; Robovi, Romanizacija starosjedilačkog stanovništva, Odnos rimskih vlasti prema starosjedilačkom stanovništvu bosanskohercegovačkih prostora, Odnosi između starosjedilačkog i doseljeničkog stanovništva, Promjene društvene strukture stanovništva na bosanskohercegovačkim prostorima u vrijeme antike, Urbano-ruralna struktura stanovništva na bosanskohercegovačkim prostorima, Izgradnja naselja, Podizanje putnih saobraćajnica, Migracije bosanskohercegovačkog stanovništva. Uticaj barbarskih provala na društvo. | | | |
| **Literatura:**  - Grupa autora, Kulturna istorija Bosne i Hercegovine, Sarajevo 1984.  - I. Bojanovski, Bosna i Hercegovina u antičko doba, Sarajevo 1988.  - B. Omerčević, Bosna i Hercegovina u vrijeme kasne antike, Tuzla 2010.  - E. Pašalić, Problemi ekonomskog razvitka u unutrašnjosti rimske provincije Dalmacije, CBI, Sarajevo V/1967.  - G. Novak, Pogled na prilike radnih slojeva u rimskoj provinciji Dalmaciji, Historijski zbornik I, Zagreb 1948.  2012.  - N. Cambi, Antika, Zagreb 2002. | | | |

|  |  |  |  |
| --- | --- | --- | --- |
| **Naziv predmeta: Etnostruktura stanovništva** | | | ECTS |
| **7** |
| Ukupan broj sati u semestru: 30 P + 0 V | | | |
| Semestar: 2 | Predavanja: 2 | Vježbe (A+L): 0 | |
| **Cilj kolegija:**  Usvojiti osnovna znanja o etničkoj slici stanovništva na bosanskohercegovačkim prostorima u predrimsko  doba, Osposobiti studente za istraživački rad iz historije starog vijeka kroz prizmu istraživanja, proučavanja i  poimanja etničke slike ondašnjeg stanovništva. | | | |
| **Sadržaj / struktura predmeta:**  Etnička slika bosanskohercegovačkih prostora u predrimsko doba: Iliri, Kelti. Etnička slika bosanskohercegovačkih prostora u rimsko doba: Italici, Grci, Egipćani, Sirijci, Iranci. Prodor Gota nabosanskohercegovačke prostore, Odnosi između etničkih skupina, Kulturne osobenosti prisutnih etnosa na bosanskohercegovačkim prostorima | | | |
| **Literatura:**  - A. Benac, Prediliri, Protoiliri i Prailiri, Simpozijum o teritorijalnom i hronološkom razgraničenju Ilira u praistorijsko  doba, Sarajevo 1964.  - I. Bojanovski, Bosna i Hercegovina u antičko doba, Sarajevo 1988.  - D. Rendić-Miočević, Problemi romanizacije Ilira s osobitim obzirom na kultove i onomastiku, Sarajevo 1967.  - B. Omerčević, Bosna i Hercegovina u vrijeme kasne antike, Tuzla 2010.  - M. Garašanin, Arheološki prilozi problemu velike egejske seobe, Diadora, 2/1960-1961.  - J. Wilkes, Iliri, Split 2001.  - B. Gavela, Keltske migracije na Balkanu, Putevi i komunikacije na Balkanu, Beograd 1980.  - M. Ljubinković, Ka problemu kontinuiteta Iliri-Sloveni, Simpozijum «Predslavenski etnički elementi na Balkanu u etnogenezi južnih Slavena, Sarajevo, 1969. | | | |

|  |  |  |  |
| --- | --- | --- | --- |
| **Naziv predmeta: Kulturna baština iz rimskog doba na bosanskohercegovačkim prostorima** | | | ECTS |
| **7** |
| Ukupan broj sati u semestru: 30 P + 0 V | | | |
| Semestar: 2 | Predavanja: 2 | Vježbe (A+L): 0 | |
| **Cilj kolegija:**  Usvojiti osnovna znanja o kulturi antičkog doba; Osposobiti studente za istraživački rad iz historije starog vijeka kroz prizmu istraživanja, proučavanja i poimanja kulturne baštine na bosanskohercegovačkim prostorima iz antičkog (rimskog) doba. | | | |
| **Sadržaj / struktura predmeta:**  Pojmovno određenje kulture antičkog doba,Osnovne karakteristike kulturne baštine,Kulturna baština na bosanskohercegovačkim prostorima iz rimskog doba,Epigrafski spomenici,Numizmatički spomenici,Arhiktektura spomenika graditeljstva, Arhiktektura spomenika graditeljstva, Nadgrobni spomenici, Vjerski život,  Običaji, Odijevanje,Umjetnost. | | | |
| **Literatura:**  - G. Novak, Prošlost Dalmacije, Zagreb 1944.  - Grupa autora, Kulturna istorija Bosne i Hercegovine, Sarajevo 1984.  - I. Bojanovski, Bosna i Hercegovina u antičko doba, Sarajevo 1988.  - B. Omerčević, Bosna i Hercegovina u vrijeme kasne antike, Tuzla 2010.  - E. Pašalić, Antička naselja i komunikacije u Bosni i Hercegovini, Sarajevo 1960.  - E. Imamović, Antički kultni i votivni spomenici na području Bosne i Hercegovine, Sarajevo 1977.  - Đ. Basler, Arhitektura kasnoantičkog doba u Bosni i Hercegovini, Sarajevo 1972.  - Đ. Basler, Kršćanska arheologija, Mostar 1986.  - Ć. Truhelka, Starokršćanska arheologija, Zagreb 1931.  V. Paškvalin, Kultovi u antičko doba na području Bosne i Hercegovine, Glasnik Zemaljskog muzeja (GZM), XVIII/1963.  - V. Paškvalin, Kršćanstvo kasne antike u zaleđu Salone i Narone, Sarajevo 2003.  - K. Patsch, Grčki novci bosansko-hercegovačkog zemaljskog muzeja, GZM, Sarajevo VI/1894, knj. 1, str. 167-187. | | | |

Tuzla, februara, 2019.